**Výzva na predloženie ponuky**

zákazka podľa internej smernice a zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

Názov zákazky

**„Audítorské služby na certifikovanie nákladov“**

1. **Identifikácia vyhlasovateľa**

**Názov:** Železnice Slovenskej republiky

**Sídlo:** Klemensova 8, 813 61 Bratislava

**V zastúpení:**  JUDr. Alexander Sako – generálny riaditeľ

**IČO:**  31 364 501

**DIČ:** 2020480121

**URL:** <https://www.zsr.sk/>

**Zatriedenie vyhlasovateľa:**

Obstarávateľ podľa § 9 ods. 1 písm. b) vykonávajúci činnosť podľa § 9 ods. 6 podľa zákona o verejnom obstarávaní

**Kontaktná osoba za vyhlasovateľa:**

Meno a priezvisko: Ing. Bc. Veronika Pavelková

Telefón: +421 2 2029 3317

e-mail: pavelkova.veronika@zsr.sk

1. **Druh zákazky:** Zákazka na poskytnutie služieb
2. **Spoločný slovník obstarávania** **(kód CPV):**

Hlavný: 79212000-3 Audítorské služby

1. **Opis predmetu zákazky:**

Predmetom prieskumu trhu (ďalej len „súťaž“) je výber najvýhodnejšej ponuky, ktorá zabezpečí predmet zákazky. Predmetom zákazky je poskytnutie služieb týkajúcich sa audítorských služieb na certifikovanie nákladov. Jedná sa o povinnosť vyhlasovateľa priložiť „osvedčenie finančných výkazov“, ktoré musí byť vydané oprávneným audítorom v súlade s platnými podmienkami k žiadosti o platbu. Predmet zákazky je rozdelený na 4 samostatné časti, pričom uchádzač môže predložiť svoju cenovú ponuku na ľubovoľný počet častí zákazky, t.j. na 1, 2, 3, 4 alebo na všetky časti.

Časť 1 Audítorské služby na certifikovanie nákladov pre projekt **„Modernizácia železničného úseku Váh – Varín – Strečno“** za obdobie od 01.01.2023 do 31.12.2024 (ďalej len „Časť 1“),

Časť 2 Audítorské služby na certifikovanie nákladov pre projekt **„Modernizácia železničnej trate Devínska Nová Ves – štátna hranica SR/ČR, úsek Malacky – Kúty“** za obdobie od 01.01.2022 do 31.12.2024 (ďalej len „Časť 2“),

Časť 3 Audítorské služby na certifikovanie nákladov pre projekt **„Implementácia GSM-R do siete ŽSR, úsek Varín-Košice-Čierna nad Tisou štátna hranica“** za obdobie od 01.01.2024 do 31.12.2024 (ďalej len „Časť 3“),

Časť 4 Audítorské služby na certifikovanie nákladov pre projekt **„Modernizácia železničného úseku Čadca-Svrčinovec zastávka (vrátane)“** za obdobie od 01.01.2022 do 31.12. 2024 (ďalej len „Časť 4“).

**Časť 1**

Pre Časť 1 vyhlasovateľ uzavrel dňa 31.10.2017 GRANTOVÚ DOHODU č. INEA/CEF/TRAN/M2016/1356330 (ďalej len „Dohoda I“).

<https://www.crz.gov.sk/3201763/>

V zmysle Dohody I v znení Dodatku č. 1, Dodatku č. 2, Dodatku č. 3 a Dodatku č. 4 má vyhlasovateľ ako príjemca povinnosť k žiadosti o platbu zostatku, ktorú predloží agentúre CINEA (European Climate, Infrastructure and Environment Executive Agency) najneskôr do 31.12.2025 za náklady vynaložené počas vykazovaného obdobia od 01.01.2023 do 31.12.2024, priložiť „osvedčenie finančných výkazov“, ktoré musí byť vydané oprávneným audítorom v súlade s prílohou VII Dohody I (viď príloha II, čl. II.23, bod II.23.2.2).

Projekt „Modernizácia železničného úseku Váh – Varín – Strečno“ je financovaný z prostriedkov Európskej únie v rámci Nástroja na prepájanie Európy (CEF).

Osvedčenie má potvrdzovať, že náklady, ktoré v záverečnom finančnom výkaze vykázal príjemca (vyhlasovateľ), sú skutočné, presne zaznamenané a oprávnené v súlade s Dohodou I.

**Časť 2**

Pre Časť 2 vyhlasovateľ uzavrel dňa 31.10.2017 GRANTOVÚ DOHODU č. INEA/CEF/TRAN/M2016/1356385 (ďalej len „Dohoda II“).

<https://www.crz.gov.sk/3208060/>

V zmysle Dohody II v znení Dodatku č. 1, Dodatku č. 2, Dodatku č. 3 a Dodatku č. 4 má vyhlasovateľ ako príjemca povinnosť k žiadosti o platbu zostatku, ktorú predloží agentúre CINEA (European Climate, Infrastructure and Environment Executive Agency) najneskôr do 31.12.2025 za náklady vynaložené počas vykazovaného obdobia od 01.01.2022 do 31.12.2024, priložiť „osvedčenie finančných výkazov“, ktoré musí byť vydané oprávneným audítorom v súlade s prílohou VII Dohody II (viď príloha II, čl. II.23, bod II.23.2.2).

Projekt „Modernizácia železničnej trate Devínska Nová Ves – štátna hranica SR/ČR, úsek Malacky – Kúty“ je financovaný z prostriedkov Európskej únie v rámci Nástroja na prepájanie Európy (CEF).

Osvedčenie má potvrdzovať, že náklady, ktoré v záverečnom finančnom výkaze vykázal príjemca (vyhlasovateľ), sú skutočné, presne zaznamenané a oprávnené v súlade s Dohodou II.

**Časť 3**

Pre Časť 3 vyhlasovateľ uzavrel dňa 31.10.2017 GRANTOVÚ DOHODU č. INEA/CEF/TRAN/M2016/1352768 (ďalej len „Dohoda III“).

<https://www.crz.gov.sk/zmluva/3192281/>

V zmysle Dohody III v znení Dodatku č. 1, Dodatku č. 2 a Dodatku č. 3 má vyhlasovateľ ako príjemca povinnosť k žiadosti o platbu zostatku, ktorú predloží agentúre CINEA (European Climate, Infrastructure and Environment Executive Agency) najneskôr do 31.12.2025 za náklady vynaložené počas vykazovaného obdobia od 01.01.2024 do 31.12.2024, priložiť „osvedčenie finančných výkazov“, ktoré musí byť vydané oprávneným audítorom v súlade s prílohou VII Dohody III (viď čl. II.23, bod II.23.2.2).

Projekt „Implementácia GSM-R do siete ŽSR, úsek Varín-Košice-Čierna nad Tisou štátna hranica“ je financovaný z prostriedkov Európskej únie v rámci Nástroja na prepájanie Európy (CEF).

Osvedčenie má potvrdzovať, že náklady, ktoré v záverečnom finančnom výkaze vykázal príjemca (vyhlasovateľ), sú skutočné, presne zaznamenané a oprávnené v súlade s Dohodou III.

**Časť 4**

Pre Časť 4 vyhlasovateľ uzavrel dňa 16.11.2020 GRANTOVÚ DOHODU č. INEA/CEF/TRAN/M2019/2106494 (ďalej len „Dohoda IV“).

<https://www.crz.gov.sk/zmluva/5276857/>

V zmysle Dohody IV v znení Dodatku č. 1 má vyhlasovateľ ako príjemca povinnosť k žiadosti o platbu zostatku, ktorú predloží agentúre CINEA (European Climate, Infrastructure and Environment Executive Agency) najneskôr do 31.12.2025 za náklady vynaložené počas vykazovaného obdobia od 01.01.2022 do 31.12.2024, priložiť „osvedčenie finančných výkazov“, ktoré musí byť vydané oprávneným audítorom v súlade s prílohou VII Dohody IV (viď čl. II.23, bod II.23.2.2).

Projekt „Modernizácia železničného úseku Čadca-Svrčinovec zastávka (vrátane)“ je financovaný z prostriedkov Európskej únie v rámci Nástroja na prepájanie Európy (CEF).

Osvedčenie má potvrdzovať, že náklady, ktoré v záverečnom finančnom výkaze vykázal príjemca (vyhlasovateľ), sú skutočné, presne zaznamenané a oprávnené v súlade s Dohodou IV.

Požiadavky na vyhotovenie pre všetky 4 časti:

Správa sa požaduje doručiť príjemcovi (vyhlasovateľovi) nasledovne:

* **správa v papierovej forme**: 2 podpísané a opečiatkované originály spolu so sprievodným listom sa požaduje doručiť na adresu: Železnice Slovenskej republiky, Odbor investorský, Klemensova 8, 813 61 Bratislava, Slovenská republika; a
* **správa v elektronickej forme**: a) vo formáte \*.pdf (sken podpísaného a opečiatkovaného originálu) a b) v otvorenom formáte \*.doc/\*.docx, prílohy v otvorenom formáte \*.xls/\*.xlsx sa požaduje doručiť na e-mailovú adresu: gro220@zsr.sk.

Pred predložením správy sa požaduje doručiť príjemcovi (vyhlasovateľovi) návrh správy do 30 dní odo dňa nadobudnutia účinnosti zmluvy. Návrh správy (vrátane príloh) sa požaduje doručiť v elektronickejforme: a) vo formáte \*.pdf a b) v otvorenom formáte \*.doc/\*.docx, prílohy v otvorenom formáte \*.xls/\*.xlsx na e-mailovú adresu: gro220@zsr.sk.

1. **Variantné riešenia:** Variantné riešenia sa nepripúšťajú.
2. **Miesto dodania predmetu zákazky**

Železnice Slovenskej republiky, Odbor investorský, Klemensova 8, 813 61 Bratislava.

1. **Obhliadka miesta realizácie predmetu zákazky**

Vzhľadom na charakter predmetu zákazky sa obhliadka neuskutoční.

1. **Lehota viazanosti cenovej ponuky:** Lehota viazanosti ponúk je do **30.06.2025**, uchádzač je svojou ponukou viazaný počas lehoty viazanosti ponúk.
2. **Predpokladaná hodnota zákazky:** 27 813,60 EUR bez DPH, z toho:

 Časť 1: 6 953,40 EUR bez DPH

 Časť 2: 6 953,40 EUR bez DPH

 Časť 3: 6 953,40 EUR bez DPH

 Časť 4: 6 953,40 EUR bez DPH

1. **Financovanie predmetu zákazky:**

Predmet zákazky bude financovaný nasledovne:

Časť 1 z verejných zdrojov

Časť 2 z prostriedkov Európskej únie (CEF) – Dohoda II a zo štátneho rozpočtu

Časť 3 z verejných zdrojov

Časť 4 z prostriedkov Európskej únie (CEF) – Dohoda IV a zo štátneho rozpočtu

1. **Typ zmluvy:** Výsledkom tejto súťaže bude uzavretie Terms of Reference (ďalej len „**Zmluva**“) pre každú časť samostatne v anglickom jazyku, ktorá bude spracovaná v zmysle inštrukcií k vzoru zadávacích podmienok pre osvedčenie finančných výkazov („Model terms of reference for the certificate on the financial statements (version November 2017)“, „Annex 1: Implementation contracts list“, „Annex 2: Certified Financial Statement sampled transactions“).
2. **Trvanie zmluvy/lehota dodania:** Lehota dodania je do 50 kalendárnych dní odo dňa účinnosti Zmluvy.
3. **Komunikácia medzi vyhlasovateľom a záujemcom/uchádzačom**

13.1 V súlade s § 20 zákona o verejnom obstarávaní sa bude elektronická komunikácia vrátane doručovania, v tejto súťaži uskutočňovať spôsobom určeným funkcionalitou elektronického prostriedku, prostredníctvom ktorého sa toto obstarávanie realizuje, tzn. komunikácia a výmena informácií sa bude uskutočňovať v písomnej forme, výhradne prostredníctvom funkcionality elektronického prostriedku JOSEPHINE.

JOSEPHINE je webová aplikácia na doméne <https://josephine.proebiz.com> .

13.2 Postup záujemcu/uchádzača je upravený v príručkách pre záujemcu/uchádzača, ktoré sú zverejnené na stránke na adrese: <https://josephine.proebiz.com/> vpravo hore v položke „Knižnica manuálov a odkazov“.

13.3 Komunikácia medzi vyhlasovateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov v týchto dokumentoch. Komunikácia zo strany záujemcov/uchádzačov môže prebiehať aj v českom jazyku, pričom vyhlasovateľ poskytne záujemcom/uchádzačom odpoveď v štátnom (slovenskom) jazyku.

13.4 V prípade potreby vysvetliť informácie uvedené vo výzve, môže vyhlasovateľa ktorýkoľvek zo záujemcov požiadať o ich vysvetlenie v primeranej lehote.

13.5 Záujemca predkladá vyhlasovateľovi žiadosť o vysvetlenie informácií prostredníctvom JOSEPHINE.

13.6 Vyhlasovateľ poskytne vysvetlenie prostredníctvom funkcionality JOSEPHINE, bezodkladne pred uplynutím lehoty na predkladanie ponúk za predpokladu, že o vysvetlenie bolo požiadané dostatočne vopred.

1. **Kritérium na vyhodnotenie ponúk:** Najnižšia cena - **Celková cena za predmet zákazky v EUR bez DPH (príslušnej časti)** zaokrúhlená na dve desatinné miesta. Ponúknutá cena uchádzača musí zahŕňať všetky jeho náklady na realizáciu predmetu zákazky.
2. **Vyhodnotenie ponúk:**
	1. Vyhodnotenie ponúk sa uskutoční pre každú časť samostatne. Otváranie ponúk bude neverejné.
	2. Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na prvom mieste v poradí nebude spĺňať požiadavky na predmet zákazky, vyhlasovateľ pristúpi k vyhodnoteniu ponuky u uchádzača na druhom mieste v poradí. Vyhlasovateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na prvom mieste v poradí.
	3. V prípade, ak budú z titulu predloženia rovnakých cien umiestnení dvaja alebo viacerí uchádzači na prvom mieste v poradí, vyhlasovateľ si vyhradzuje právo zaslať výzvu na rokovanie (za účasti na rokovaní uchádzačov umiestnených na prvom mieste) za účelom zníženia ceny predloženej v ponuke. Následne po rokovaní budú vyzvaní uchádzači umiestnení na prvom mieste v poradí na predloženie novej ponukovej ceny, na základe ktorej komisia určí nové poradie.
	4. V prípade identifikovania nezrovnalostí alebo nejasností v predloženej ponuke vyhlasovateľ požiada o vysvetlenie ponuky uchádzača umiestneného na prvom mieste v poradí.
	5. Úspešným uchádzačom sa stane uchádzač, ktorý ponúkol pre príslušnú časť zákazky najnižšiu navrhovanú cenu bez DPH a nebol zo súťaže vylúčený a dosiahol tak najlepšie umiestnenie.
	6. Vyhlasovateľ po vyhodnotení ponúk bezodkladne zašle uchádzačom, ktorí predložili ponuku v lehote na predkladanie ponúk, informáciu o výsledku vyhodnotenia ponúk prostredníctvom JOSEPHINE. Vyhlasovateľ bude úspešného uchádzača kontaktovať prostredníctvom JOSEPHINE ihneď po zaslaní informácie o vyhodnotení ponúk na poskytnutie súčinnosti k uzavretiu zmluvy.
	7. Úspešný uchádzač je povinný poskytnúť vyhlasovateľovi riadnu súčinnosť potrebnú na uzavretie Zmluvy. Vyhlasovateľ vyzve úspešného uchádzača o doručenie:
* podpísaného návrhu Zmluvy v piatich originálnych vyhotoveniach,
* originálu dokladu „Prehlásenie pre účely posúdenia obchodného partnera“ (ďalej len „**prehlásenie**“) v súvislosti s ustanovením § 2 písm. n) zákona č. 595/2003 Z. z. o dani z príjmov v znení neskorších predpisov“ (prehlásenie, ktoré je uvedené v prílohe č. 20 až 23 predkladá úspešný uchádzač pre každú časť samostatne). Bez predloženia tohto prehlásenia nie je možné pristúpiť k uzavretiu Zmluvy.
1. **Podmienky účasti:**

Uchádzač musí spĺňať podmienky účasti týkajúce sa osobného postavenia: uvedené v § 32 ods. 1 písm. e) a f) zákona o verejnom obstarávaní.

§ 32 ods. 1 písm. e) zákona o verejnom obstarávaní

uchádzač je oprávnený dodávať tovar, uskutočňovať stavebné práce alebo poskytovať službu.

Nakoľko pri plnení predmetu zákazky sa vyžaduje, aby bol audítor kvalifikovaný na výkon štatutárneho auditu účtovných dokladov v súlade so “Smernicou Európskeho parlamentu a Rady

2006/43/ES zo 17. mája 2006 o štatutárnom audite ročných účtovných závierok a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS a ktorou sa zrušuje smernica Rady 84/253/EHS“ alebo v súlade s podobnými národnými predpismi, v zmysle § 32 ods. 1 písm. e) zákona o verejnom obstarávaní uchádzač musí byť vlastníkom

* + - licencie vydanej v súlade so zákonom č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov,
		- dokladu o dodržaní povinnosti v zmysle § 28 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov, napr. kópie potvrdenia poistenia škody pri výkone pracovných povinností.

**- uchádzač preukazuje doloženým čestným vyhlásením**;

§ 32 ods. 1 písm. f) zákona o verejnom obstarávaní

uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu - **uchádzač preukazuje doloženým čestným vyhlásením;**

Čestné vyhlásenie uchádzača je súčasť Prílohy č. 1, ktorá tvorí prílohu tejto výzvy.

1. **Lehota, miesto a spôsob predkladania ponúk: do 14.04.2025 do 10:00 hod.**
	1. Ponuku je potrebné podať v elektronickej podobe spôsobom určeným funkcionalitou elektronického prostriedku JOSEPHINE.

<https://josephine.proebiz.com/sk/tender/65315/summary>

* 1. JOSEPHINE je na účely tohto obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

Na bezproblémové používanie elektronického prostriedku JOSEPHINE je nutné používať jeden z podporovaných internetových prehliadačov:

* + Mozilla Firefox verzia 13.0 a vyššia alebo
	+ Google Chrome
	+ Microsoft Edge.

**Registrácia záujemcov a uchádzačov v systéme JOSEPHINE je bezplatná.** Sprístupnenie elektronicky podaných ponúk pre účely vyhodnocovania ponúk sa realizuje tak, že po uplynutí lehoty na predkladanie ponúk sa ponuka sprístupní vyhlasovateľovi.

1. **Obsah ponuky:**
	1. Záujemca prostredníctvom JOSEPHINE do predmetnej zákazky vloží svoju ponuku ako prílohy nasledovné dokumenty:
2. **Vyplnenú Prílohu č. 1 tejto výzvy** - Návrh na plnenie kritéria (NPK) **podpísanú štatutárnym zástupcom uchádzača alebo ním splnomocnenou osobou vo formáte PDF**. V prípade splnomocnenej osoby vyhlasovateľ požaduje úradne osvedčené plnomocenstvo, kde uvedie „Celkovú cenu za predmet zákazky v EUR bez DPH (príslušná časť ...),

- Čestné vyhlásenie podľa prílohy č. 1 tejto výzvy,

1. **návrh Zmluvy (pre príslušnú časť) vrátane príloh, a to podľa prílohy č. 2, 3, 4 a 5 tejto výzvy** doplnený v zmysle pokynov pre uchádzačov podľa prílohy č. 6 – Pokyny pre uchádzačov tejto výzvy, **v editovateľnej forme vo formáte**, **v akom boli zaslané záujemcom** spolu s touto výzvou

 *tieto dokumenty žiadame predložiť iba v anglickom jazyku bez úradného prekladu do slovenského jazyka.*

* 1. Uchádzač môže svoju cenovú ponuku vziať späť, odvolať alebo zmeniť len do lehoty
	na predkladanie ponúk.
	2. Uchádzač do ponuky vkladá požadované scany originálov listinných dokumentov alebo scany ich úradne osvedčených kópií vo formáte PDF, prípadne aj požadované dokumenty v editovateľných formátoch.
1. **Jazyk ponuky**

Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku, ak nie je v tejto výzve uvedené inak.

Návrh Zmluvy podľa bodu 18.1. b) žiadame predložiť iba v anglickom jazyku bez úradného prekladu do slovenského jazyka.

1. **Osobitné požiadavky na predmet zákazky a podmienky plnenia zmluvy:**

Pri plnení predmetu zákazky dôjde k povereniu spracúvaním osobných údajov a v zmysle nariadenia Európskeho parlamentu a Rady (EÚ) č. 2016/679 pre ochranu osobných údajov (General Data Protection Regulation) a zákona č. 18/2018 Z. z. o ochrane osobných údajov a o zmene a doplnení niektorých zákonov je nevyhnutné upraviť práva a povinnosti budúcich zmluvných strán v osobitnej (sprostredkovateľskej) zmluve o spracúvaní osobných údajov;

Podrobne požiadavky sú uvedené v prílohe č. 5 tejto výzvy.

1. **Ostatné informácie**

Všetky náklady a výdavky spojené s prípravou a predložením ponuky znáša uchádzač bez finančného nároku voči vyhlasovateľovi, bez ohľadu na výsledok zadávania zákazky.

**PRÍLOHY:**

**Príloha č. 1 - Návrh na plnenie kritéria a Čestné vyhlásenie uchádzača**

**Príloha č. 2 - návrh Zmluvy pre Časť 1** spracovaný v zmysle inštrukcií k vzoru zadávacích podmienok pre osvedčenie finančných výkazov („Model terms of reference for the certificate on the financial statements (version November 2017)“, „Annex 1: Implementation contracts list“, „Annex 2: Certified Financial Statement sampled transactions“)

<https://cinea.ec.europa.eu/connecting-europe-facility/templates-forms-2014-2020-cef-projects_en>

**Príloha č. 3 - návrh Zmluvy pre Časť 2** spracovaný v zmysle inštrukcií k vzoru zadávacích podmienok pre osvedčenie finančných výkazov („Model terms of reference for the certificate on the financial statements (version November 2017)“, „Annex 1: Implementation contracts list“, „Annex 2: Certified Financial Statement sampled transactions“)

<https://cinea.ec.europa.eu/connecting-europe-facility/templates-forms-2014-2020-cef-projects_en>

**Príloha č. 4 - návrh Zmluvy pre Časť 3** spracovaný v zmysle inštrukcií k vzoru zadávacích podmienok pre osvedčenie finančných výkazov („Model terms of reference for the certificate on the financial statements (version November 2017)“, „Annex 1: Implementation contracts list“, „Annex 2: Certified Financial Statement sampled transactions“)

<https://cinea.ec.europa.eu/connecting-europe-facility/templates-forms-2014-2020-cef-projects_en>

**Príloha č. 5 - návrh Zmluvy pre Časť 4** spracovaný v zmysle inštrukcií k vzoru zadávacích podmienok pre osvedčenie finančných výkazov („Model terms of reference for the certificate on the financial statements (version November 2017)“, „Annex 1: Implementation contracts list“, „Annex 2: Certified Financial Statement sampled transactions“)

<https://cinea.ec.europa.eu/connecting-europe-facility/templates-forms-2014-2020-cef-projects_en>

Príloha č. 6 - Pokyny pre uchádzačov

Príloha č. 7 - Zmluva o spracúvaní osobných údajov

Príloha č. 8 - Individual financial statement pre Časť 1

Príloha č. 9 - Individual financial statement pre Časť 2

Príloha č. 10 - Individual financial statement pre Časť 3

Príloha č. 11 - Individual financial statement pre Časť 4

Príloha č. 12 - Implementation contract list pre Časť 1

Príloha č. 13 - Implementation contracts list pre Časť 2

Príloha č. 14 - Implementation contracts list pre Časť 3

Príloha č. 15 - Implementation contracts list pre Časť 4

Príloha č. 16 - Action Status Report (ASR 2024) za obdobie od 1. januára 2023 do 31. decembra 2023

 pre Časť 1

Príloha č. 17 - Action Status Report (ASR 2024) za obdobie od 1. januára 2023 do 31. decembra 2023

 pre Časť 2

Príloha č. 18 - Action Status Report (ASR 2024) za obdobie od 1. januára 2023 do 31. decembra 2023

 pre Časť 3

Príloha č. 19 - Action Status Report (ASR 2024) za obdobie od 1. januára 2023 do 31. decembra 2023

 pre Časť 4

Príloha č. 20 - Prehlásenie pre účely posúdenia obchodného partnera pre Časť 1

Príloha č. 21 - Prehlásenie pre účely posúdenia obchodného partnera pre Časť 2

Príloha č. 22 - Prehlásenie pre účely posúdenia obchodného partnera pre Časť 3

Príloha č. 23 - Prehlásenie pre účely posúdenia obchodného partnera pre Časť 4

-----------------------------------------------------------------------------------------------------------------------------

Príloha č. 7 je poskytnutá iba informatívne a k uzavretiu Zmluvy o spracúvaní osobných údajov sa pristúpi iba v prípade, že úspešný uchádzač (Audítor) bezodkladne po poskytnutí podkladov potrebných pre plnenie Zmluvy, bude vyhlasovateľa (prijímateľa) informovať o potrebe uzavretia Zmluvy o spracúvaní osobných údajov.

V Bratislave, dňa 03.04.2025